Qui és Laura Rosel?
Laura Rosel (Sabadell, 1980) és una periodista i presentadora de ràdio i televisió catalana.
Va estudiar Periodisme i Ciències polítiques a la Universitat Autònoma de Barcelona. Va ser editora d'informatius a Ràdio Sabadell des del 2003 fins al 2007. A l'abril de 2007 va entrar a RAC 1 com a editora i va presentar diversos programes. A l'estiu del 2015 va presentar el programa de caps de setmana Via lliure de RAC 1. El maig de 2017 va presentar el programa de 8TV 8aldia juntament amb Jordi Armenteras en substitució de Josep Cuní. El 10 de gener de 2018 es va anunciar que seria la nova presentadora del programa de TV3 Preguntes freqüents. Un any més tard, el 7 de gener de 2019 es va anunciar que la productora El Terrat prescindia d'ella com a presentadora i com a co-directora del programa i que es quedava com a director únic Tian Riba i com a presentadora, Cristina Puig. El març del 2019 va fitxar per l'ARA per fer entrevistes quinzenals. Des del novembre del 2019, a més de presentar el programa Catalunya Vespre, a Catalunya Ràdio, dirigeix el segell editorial Ara Llibres.
El 28 de juliol de 2020 es va anunciar que Rosel assumirà a partir de la temporada 2020-2021 la direcció del programa El matí de Catalunya Ràdio, després de la marxa de Mònica Terribas.
És una periodista i presentadora de ràdio i televisió catalana.